OpenLLM-France/wikimedia huggingface dataset:
# Selecció de futbol d'Espanya sub-21

La selecció de futbol d'Espanya sub-21 és l'equip format per jugadors amb nacionalitat espanyola que representa la Reial Federació Espanyola de Futbol a les competicions oficials organitzades per la FIFA i la UEFA de la categoria sub-21.

## Resultats internacionals
### Resultats al campionat sub-23 de la UEFA

A l'edició de 1969 Espanya va ser escollida aleatòriament per jugar contra Iugoslàvia pel títol a un partit:
* 18 de juny de 1969: Iugoslàvia 3-0 Espanya
* 1972: No es classificà.
* 1974: No hi participà.
* 1976: No hi participà.

### Resultats al Campionat sub-21 de la UEFA

| Any | Ronda | PJ | G | E* | P | GF | GC |
| 1978 | Fase de classificació | 4 | 2 | 0 | 2 | 5 | 8 |
| 1980 | Fase de classificació | 4 | 1 | 2 | 1 | 4 | 2 |
| 1982 | Quarts de final | 6 | 5 | 0 | 1 | 14 | 5 |
| 1984 | Sub-Campions | 10 | 5 | 2 | 3 | 11 | 11 |
| 1986 | Campions | 10 | 7 | 1 | 2 | 18 | 9 |
| 1988 | Quarts de final | 8 | 4 | 2 | 2 | 10 | 4 |
| 1990 | Quarts de final | 6 | 4 | 0 | 2 | 5 | 4 |
| 1992 | Fase de classificació | 7 | 3 | 2 | 2 | 6 | 5 |
| 1994 | Tercera posició | 12 | 9 | 2 | 1 | 21 | 9 |
| 1996 | Sub-Campions | 14 | 10 | 3 | 1 | 34 | 14 |
| 1998 | Campions | 11 | 10 | 1 | 0 | 21 | 6 |
| 2000 | Tercera posició | 14 | 11 | 3 | 0 | 31 | 7 |
| 2002 | Eliminatòries de classificació | 10 | 6 | 1 | 3 | 15 | 9 |
| 2004 | Eliminatòries de classificació | 10 | 6 | 2 | 2 | 17 | 5 |
| 2006 | Fase de classificació | 10 | 6 | 2 | 2 | 37 | 8 |
| 2007 | Eliminatòries de classificació | 4 | 2 | 1 | 1 | 8 | 4 |
| 2009 | Fase de grups | 13 | 10 | 1 | 2 | 27 | 7 |
| 2011 | Campions | 15 | 12 | 2 | 1 | 31 | 8 |
| 2013 | Campions | 15 | 14 | 1 | 0 | 47 | 5 |
| Total | 12/18 | 183 | 127 | 28 | 28 | 362 | 130 |
*Es consideren partits empatats aquells que s'han decidit en una tanda de penals.
* Amb fons daurat indica que ha finalitzat primer, el fons platejat indica la segona posició i el fons bronzejat indica que ha finalitzat tercer.
* El requadre vermell indica que Espanya va acollir el torneig.

## Enllaços externs

* Plana web de la Federació Espanyola de Futbol Arxivat 2013-11-23 a Wayback Machine. (castellà)
* Plana web de la UEFA (anglès)
# Flux laminar

Un flux laminar o corrent laminar és un tipus de moviment d'un fluid que està perfectament ordenat, estratificat, suau, de manera que el fluid es mou en làmines paral·leles sense entremesclar si el corrent té lloc entre dos plans paral·lels, o en capes cilíndriques coaxials com, per exemple la glicerina en un tub de secció circular. Se sol oposar al flux turbulent. Es diu que aquest flux és aerodinàmic. En el flux aerodinàmic, cada partícula de fluid segueix una trajectòria suau, anomenada línia de corrent. Les capes no es barregen entre si. El mecanisme de transport és exclusivament molecular.
Es dona en fluids amb velocitats baixes o viscositats altes, quan es compleix que el nombre de Reynolds inferior a 2.300. Més enllà d'aquest número, serà un flux turbulent. La pèrdua d'energia és proporcional a la velocitat mitjana. El perfil de velocitats té forma d'una paràbola, on la velocitat màxima es troba en l'eix del tub i la velocitat és igual a zero a la paret del tub.
La llei de Newton de la viscositat és la que regeix el flux laminar. Aquesta llei estableix la relació existent entre l'esforç tallant i la rapidesa de deformació angular. L'acció de la viscositat pot amortir qualsevol tendència turbulenta que pugui passar en el flux laminar. En situacions que involucrin combinacions de baixa viscositat, alta velocitat o grans cabals, el flux laminar no és estable, el que fa que es transformi en flux turbulent.

## Vegeu també

* Diagrama de Moody

## Bibliografia

* Vine Et Chow, Hidràulica dels canals oberts. 1982. ISBN 968-13-1327-5

## Enllaços externs

* Vídeo a YouTube
# Internet Broadway Database

Internet Broadway Database (IBDB) (en català: La base de dades de Broadway a Internet) és una base de dades en línia de les produccions de teatre de Broadway i del seu personal. Opera a través del Departament de recerca de The Broadway League, una associació comercial nord-americana del teatre comercial.
La IBDB proporciona registres de les produccions del principis del teatre a Nova York al segle xviii fins a l'actualitat. Es detallen les persones involucrades, fets interessants i estadístiques.
Va ser ideada per Karen Hauser, cap del Departament de Recerca de la Lliga de Teatres americans i Productors (actualment anomenada "The Broadway League"). The Broadway League va recollir informació i estadístiques de Broadway durant molts anys. El 1996, el Departament d'Investigació començar a organitzar i ampliar la recollida de dades de la Lliga per tal de produir un lloc web.

## Referències

* ↑ William A. Everett; Paul R. Laird Historical Dictionary of the Broadway Musical. Rowman & Littlefield Publishers, 12 novembre 2015, p. 50. ISBN 978-1-4422-5669-9. (anglès)
* ↑ Web oficial de la base de dades de Broadway a Internet (anglès)
* 1 2 About The Broadway League (anglès)

## Enllaços externs

* Web oficial de la base de dades de Broadway a Internet (anglès)
* League of American Theatres and Producers (anglès)
# Montillana

Montillana és un municipi de la província de Granada. Es troba a 1.022 metres d'altitud, i té una extensió de 76 km² i 1.318 habitants.
# Tarchonantheae

Tarchonantheae és una tribu de plantes asteràcies.

## Gèneres

* Tarchonanthus L.
* Brachylaena R.Br.

## Referències

* ↑ Keeley, Sterling C. & Jansen, Robert K. 1991. Systematic Botany 16(1): 179
* 1 2 Tropicos, Tarchonantheae (Cass.) S.C. Keeley & R.K. Jansen
* ↑ Panero, JL «Toward a phylogenetic subfamilial classification for the Compositae (Asteraceae)». Proceedings of the Biological Society of Washington. Biological Society of Washington, vol. 115, 4, 30-12-2002, pàg. 909–922 [Consulta: 12 agost 2007]. Arxivat 2006-09-14 a Wayback Machine. «Còpia arxivada». Arxivat de l'original el 2006-09-14. [Consulta: 19 febrer 2022].
# Rosa d'Or Ateneu Popular

Rosa d'Or Ateneu Popular és un edifici del municipi de Caldes d'Estrac (Maresme) inclòs en l'Inventari del Patrimoni Arquitectònic de Catalunya. Edifici modernista de cantonada de planta baixa i dues plantes. La planta baixa acull el mercat municipal.

## Descripció

Edifici en cantonada. L'any 1918 es transformà en Mercat. Actualment hi ha apartaments en les dues plantes superiors. Es tracta d'una construcció modernista uniformitzada pel color, però de la que destaca el tractament del totxo a la façana. Al primer pis hi ha un balcó corregut que també recorre la cantonada.

## Història

Genís Carbó comprà el terreny i hi va fer construir un edifici per a realitzar-hi ball i teatre. El cedí a l'agrupació Rosa d'Or, de caràcter catalanista i anticaciquista. A l'edifici també hi feien activitats els "Amigos de la Juventud", de tipus cultural.
Anys després la "Rosa d'Or" s'establí al carrer Santema, 6 i l'edifici es convertí en mercat municipal l'any 1918. Posteriorment la planta superior es destinà a habitatges particulars.

## Referències

* ↑ «Rosa d'Or Ateneu Popular». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 26 novembre 2012].
* 1 2 «Rosa d'Or Ateneu Popular». Mapa de patrimoni cultural. Diputació de Barcelona.
# Guerres (Llobera)

Guerres és una masia situada al municipi de Llobera, a la comarca catalana del Solsonès.

## Referències

* ↑ «Catàleg de masies i cases rurals». Ajuntament de Llobera. [Consulta: 26 desembre 2021].
Viccionari
# Codi ATC B03

El codi ATC B03, descrit com Preparats antianèmics, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup B03 és part del grup anatòmic B Sang i òrgans hematopoètics.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QB03...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## B03A Preparats amb ferro

    B03A A Ferro bivalent, preparats orals
    B03A B Ferro trivalent, preparats orals
    B03A C Ferro trivalent, preparats parenterals
    B03A D Ferro en combinació amb àcid fòlic
    B03A I Ferro en altres combinacions

## B03B Vitamina B₁₂ i àcid fòlic

    B03B A Vitamina B₁₂ (cianocobalamina i derivats)
    B03B B Àcid fòlic i derivats

## B03X Altres preparats antianèmics

    B03X A Altres preparats antianèmics

## Referències

* ↑ «ATC/DDD Index 2016: code B03». WHO Collaborating Centre for Drug Statistics Methodology.
* ↑ «ATCvet Index 2016: code QB03». WHO Collaborating Centre for Drug Statistics Methodology.
# Sant Pere de Savallà del Comtat

Sant Pere de Savallà del Comtat és l'església parroquial de Savallà del Comtat (Conca de Barberà). L'altar major està dedicat a sant Pere i les capelles laterals al Sant Crist i a la Mare de Déu del Roser. És una església barroca inclosa en l'Inventari del Patrimoni Arquitectònic de Catalunya.
L'església va ser construïda sobre una anterior romànica de la qual no en queda cap vestigi i només es conserven alguns elements litúrgics. L'edifici té una coberta de dos vessants. La façana principal és senzilla, amb una portalada adovellada amb una dovella central més gran on hi ha gravat l'escut de sant Pere (amb les claus i la tiara papal) i la data de consagració, l'any 1786. El campanar destaca per la seva planta quadrada amb merlets triangulars.
Aquesta parròquia va pertànyer al Bisbat de Vic fins a l'any 1957 i junt a la de Santa Coloma de Queralt en aquest any passaren a l'Arxidiòcesi de Tarragona.

## Referències

* ↑ «Església de Sant Pere». Mapa de recursos culturals. Diputació de Tarragona. [Consulta: 8 setembre 2014].
* ↑ «Església parroquial de Sant Pere de Savallà del Comtat». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Flux en canals oberts

El flux en canals oberts és una branca de la hidràulica, és un tipus de flux de líquid dins d'un conducte amb una superfície lliure, conegut com un canal hidràulic. L'altre tipus de flux dins d'un conducte és el flux de la canonada. Aquests dos tipus de flux són similars en molts aspectes, però difereixen en un aspecte important: la superfície lliure. El flux en canals oberts té una superfície lliure, mentre que el flux de canonades no en té.

## Referències

* ↑ Martí Sánchez-Juny, Ernest Bladé, Jerónimo Puertas. Hidràulica. UPC, 2005, p.77-78.

## Bibliografia

* Chow, V. T. (2008). Open-channel hydraulics. Caldwell, New Jersey: Blackburn Press.

## Enllaços externs

* Apunts de Mecànica de Fluïds sobre el flux en canals oberts
# Internet Engineering Task Force

L'Internet Engineering Task Force (IETF en català, Grup de treball d'enginyeria d'Internet) és una organització que desenvolupa i promou estàndards, cooperant estretament amb el W3C, així com l'ISO/IEC. De la mateixa manera tracta, en particular, amb els estàndards del protocol TCP/IP i la suite de protocols d'Internet. Els estàndards de l'organització són oberts; no té membres formals ni cap requeriment per a ser-ne. Aquests són coneguts com a Request For Comments (RFC). De fet, tots els seus participants i líders són voluntaris, tot i que el seu treball normalment està sufragat per les seves empreses o esponsors.
Els Internet Drafts (o I-Ds) són una sèrie de documents publicats per la IETF durant el desenvolupament d'un estàndard o especificació.

## Referències

* ↑ «IETF Chairs by year» (en anglès). [Consulta: 23 juny 2014].
* ↑ «Internet Engineering Task Force (IETF)» (en anglès). RIPE NCC, 10-08-2012. [Consulta: 23 juny 2014].
* ↑ O. Jacobsen, D. Lynch, Interop, Inc. «A Glossary of Networking Terms» (en anglès). IETF, 01-03-1991. [Consulta: 23 juny 2014].

## Enllaços externs

* Web oficial IETF
# Milà-Sanremo 1983

La Milà-Sanremo 1983 fou la 74a edició de la Milà-Sanremo. La cursa es disputà el 19 de març de 1983 i va ser guanyada per l'italià Giuseppe Saronni, que s'imposà en solitari a la meta de Sanremo.
227 ciclistes hi van prendre part, acabant la cursa 122 d'ells.

## Classificació final

| | Ciclista | Equip | Temps |
| 1 | Giuseppe Saronni | Del Tongo-Colnago | 7h 07' 59" |
| 2 | Guido Bontempi | Inoxpran-Lumenflon | + 44" |
| 3 | Jan Raas | TI-Raleigh-Campagnolo | m. t. |
| 4 | Eric Vanderaerden | Jacky Aernoudt-Rossin-Campagnolo | m. t. |
| 5 | Sean Kelly | Sem-France Loire-Mavic-Reydel | m. t. |
| 6 | Juan Fernández | Zor-Gemeaz | m. t. |
| 7 | Franco Chioccioli | Vivi-Benotto-Puma | m. t. |
| 8 | Noël Dejonckheere | Teka | m. t. |
| 9 | René Bittinger | Sem-France Loire-Mavic-Reydel | m. t. |
| 10 | Gabriele Landoni | Vivi-Benotto-Puma | m. t. |

## Enllaços externs

* Resultats complets a les-sports.info
# Talita Baqlah

Talita Baqlah (14 d'octubre de 1995) és una nedadora jordana nascuda a Romania. Ha participat en dues edicions dels Jocs Olímpics. En la prova de 50 metres estil lliure femení en els Jocs Olímpics de Londres de 2012 va finalitzar en 45a posició, finalitzant 6a en la seua sèrie amb un temps de 27,45 s. En la mateixa prova en els Jocs Olímpics de Rio de Janeiro de 2016 va finalitzar la 51a. En la sisena sèrie va acabar 5a i va establir un temps de 26,48 s, millorant els 26,57 s establerts un mes abans i que suposaven un nou rècord del seu país, però que no li va permetre passar a la semifinal.

## Referències

* ↑ «Talita Baqlah» (en anglés). www.sports-reference.com. Arxivat de l'original el 18 d'abril 2020. [Consulta: 25 agost 2017].
* ↑ «Talita Baqlah at the Olympics» (en anglés). www.olympiandatabase.com. [Consulta: 25 agost 2017].
* ↑ «50 m freestyle women» (en anglés). www.olympic.org. [Consulta: 25 agost 2017].
* ↑ «Talita Baqlah breaks Jordan record in Rio» (en anglés). www.jordantimes.com, 13-08-2016. [Consulta: 25 agost 2017].
# Heinrich Gottfried von Mattuschka

Heinrich Gottfried von Mattuschka (1734–1779) va ser un botànic alemany nascut a Jauer (actualment Jawor, Polònia), el 22 de febrer de 1734. Va escriure Flora silesiaca, i va donar nom científic a moltes plantes de manera notable al roure Quercus petraea. Morí a Pitschen (actualment Pyszczyn, Polònia) el 9 de novembre de 1779.
Era d'una família noble de Prússia.
La seva signatura abreujada com a botànic és:Matt.

## Obra

* Flora silesiaca oder Verzeichniß der in Schlesien wildwachsenden Pflanzen, 2 Bände, Breslau und Leipzig 1776-1777. (Flora silesiana o catàleg de les plantes silvestres de Silèsia, 2 volums, Breslau i Leipzig, 1776-1777)

## Notes

* ↑ De la planta se'n parla a «Die Mistel in christlichem Kontext: Symbolik, religiöser Brauch und Kunst». Arxivat de l'original el 2007-09-29. [Consulta: 16 agost 2011].
# Codi ATC C05

El codi ATC C05, descrit com Vasoprotectors, és una subgrup terapèutic de l'Anatomical, Therapeutic, Chemical Classification System (ATC). La classificació ATC és un sistema de codis alfanumèric desenvolupat per l'Organització Mundial de la Salut (OMS) per als fàrmacs i altres productes sanitaris. El subgrup C05 és part del grup anatòmic C Sistema cardiovascular.
Els codis per a ús veterinari (codis ATCvet) poden han estat creats afegint la lletra Q davant dels codis ATC humans: QC05...
Les adaptacions estatals de la classificació ATC poden incloure codis addicionals no presents en aquesta llista, que segueix la versió de l'OMS.

## C05A Antihemorroidals d'ús tòpic

    C05A A Productes que contenen corticoesteroides
    C05A B Productes que conté antibiòtics
    C05A D Productes que contenen anestèsics locals
    C05A X Altres antihemorroidals per a ús tòpic

## C05B Teràpia antivaricosa

    C05B A Heparines o heparinoides per a ús tòpic
    C05B B Agents esclerosants per a injecció local
    C05B X Altres agents esclerosants

## C05C Agents estabilitzadors de capil·lars

    C05C A Bioflavonoides
    C05C X Altres agents estabilitzadors de capil·lars

## Referències

* ↑ «ATC/DDD Index 2016: code C05». WHO Collaborating Centre for Drug Statistics Methodology.
* ↑ «ATCvet Index 2016: code QC05». WHO Collaborating Centre for Drug Statistics Methodology.
# Santa Llogaia d'Espot

Santa Llogaia d'Espot és l'església parroquial del poble d'Espot, en el terme municipal del mateix nom, a la comarca del Pallars Sobirà. Està situada a llevant de la vila vella, a l'altra banda del riu que hi passa, l'Escrita. Amplament documentada des del segle xi fins a l'actualitat, res de l'edifici actual és recognoscible com a medieval. Es tracta d'un temple de factura barroca popular.

## Descripció

Església de nau única de respectables dimensions dividida en cinc trams i amb un absis al Nord, de poca profunditat, lleugerament corbat. Façana a migdia amb porta barroca monumental, construïda amb grans blocs de pedra ben escairats que ressalten sobre l'arrebossat que cobreix la façana. És una porta d'arc de mig punt flanquejada per dues pilastres estriades rematades per eolípiles. Al costat d'aquestes, en la part inferior, hi ha volutes. Sobre l'arc apareix una fornícula amb una escultura. Remata el conjunt una creu. Per sobre d'aquesta, sota el pinyó, s'obre un òcul.
La torre campanar de l'església parroquial, per l'índole protectora que és, en un moment donat, podia prestar als habitants del poblet. Se l'ha inclosa amb altres elements de la xarxa defensiva com l'anomenada “Torre dels moros”, “La Torrassa” i el castell de Llort. S'aixeca a l'oest amb un airós xapitell de llicorella. La coberta, igualment de llicorella, és a dues vessants.

## Referències

* 1 2 «Santa Llogaia d'Espot». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 18 setembre 2017].

## Bibliografia

* Cases i Loscos, Maria-Lluïsa. «Santa Llogaia d'Espot». A: El Pallars. Barcelona: Enciclopèdia Catalana, 1993 (Catalunya romànica, XV). ISBN 84-7739-566-7.
* Gavín, Josep M. Pallars Jussà. Barcelona: Arxiu Gavín, 1981 (Inventari d'esglésies, 8). ISBN 84-85180-25-9.
* Lloret, Teresa; Castilló, Arcadi. «Espot». A: El Pallars, la Ribagorça i la Llitera. Barcelona: Fundació Enciclopèdia Catalana, 1984 (Gran geografia comarcal de Catalunya, 12). ISBN 84-85194-47-0.
# Flux màssic

El flux de massa o flux màssic és el moviment de matèria material. En física, el flux de massa ocorre en sistemes oberts i se sol mesurar el seu moviment a través de la frontera a partir de la secció travessada i el cabal. En enginyeria i biologia també es pot tractar, per exemple, d'un flux de fluid en un tub de cert diàmetre.
Alguns exemples són la circulació sanguínia, el transport d'aigua en xilemes i els floemes de les plantes.

## Vegeu també

* Dinàmica de fluids
* Transferència de massa
# Sultan Masud Mirza

Sultan Masud Mirza fou un príncep timúrida, fill de Suyurghatmish, net de Xah-Rukh i besnet de Tamerlà. Va succeir el seu pare Suyurghatmish en els seus governs de Kandahar, Gazni, Kabul, Badakhxan i Balkh. Fou conegut com a Masud Kabuli perquè va tenir com a centre a Kabul i el Zabulistan. No es coneix gran cosa del seu govern. Fou deposat pel seu avi el 1339 o 1440 i el va succeir el seu germà Karatshar.

## Referències

* ↑ «Babur-name». Arxivat de l'original el 2009-09-08. [Consulta: 16 novembre 2011].
# Synaptic

Synaptic és un programa informàtic que és una interfície gràfica GTK+ d'APT, pel sistema de gestió de paquets de Debian GNU/Linux. Generalment s'utilitza Synaptic per sistemes basats en paquets. deb però també pot ser utilitzat en sistemes basats en paquets RPM.

## Història

El desenvolupament de Synaptic es va iniciar a Conectiva, que va sol·licitar a Alfredo Kojima que escrivís un frontispici per apt, continuant el treball iniciat amb la creació del back-end apt-rpm. Finalment, es va optar per utilitzar-lo en l'instal·lador de Conectiva. Gustavo Niemeyer també va col·laborar en el projecte, mentre va estar treballant per Conectiva. Actualment, Michael Vogt s'encarrega de mantenir el programa.

## Funcionament

Synaptic utilitza repositoris Debian, i permet la seva gestió mitjançant un menú interactiu. Per mitjà d'un clic, és possible actualitzar la llista, de paquets disponibles o marcar automàticament totes les actualitzacions dels paquets ja instal·lats.
Disposa d'un avançat filtre de cerca, és capaç de reparar les dependències trencades de paquets i permet desfer i refer les últimes seleccions de paquets. La seva interfície gràfica, a més, és personalitzable mitjançant el menú de configuració.

## Kynaptic

Kynaptic és una eina gràfica de gestió de paquets de programari, basada en KDE i APT, que utilitza el mateix codi base que Synaptic; encara que no té les mateixes característiques.

## Enllaços externs

* Synaptic Package Manager (anglès)
* Guia per a Synaptic de l'Ubuntu
# Synaptolaemus cingulatus

Synaptolaemus cingulatus és una espècie de peix de la família dels anostòmids i de l'ordre dels caraciformes.

## Hàbitat

Viu en zones de clima tropical.

## Distribució geogràfica

Es troba a Sud-amèrica: conca del riu Xingu i riu Orinoco.

## Referències

* ↑ The Taxonomicon (anglès)
* 1 2 FishBase (anglès)

## Bibliografia

* Axelrod, Herbert Richard (1996): Exotic Tropical Fishes. T.F.H. Publications. ISBN 0-87666-543-1.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Garavello, J.C. i H.A. Britski 2003. Anostomidae (Headstanders). p. 71-84. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Helfman, G., B. Collette i D. Facey: The Diversity of Fishes. Blackwell Science, Malden, Massachusetts (Estats Units), 1997. ISBN 1405124946.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. 2006: Fishes of the world. Quarta edició. John Wiley & Sons, Inc. Hoboken, Nova Jersey, Estats Units. 601 p. ISBN 0471250317.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158. ISBN 0356107159.
# Heinrich Graetz

Heinrich Graetz (31 octubre 1817-7 setembre 1891) va ser un dels primers historiadors a escriure una història completa dels principals personatges jueus des d'una perspectiva jueva.
Nascut en una família de carnissers a Alemanya (ara Polònia), va obtenir el seu doctorat en la Universitat de Jena. Després de 1845 va ser director de la de l'escola de la Breslau de la comunitat jueva ortodoxa, i més tard professor d'història en el Seminari Teològic Jueu a Breslau (actual Wrocław, Polònia). La seva obra mestra fou Història dels Jueus que es va traduir ràpidament a altres idiomes i el seu interès s'estengué ràpidament per tot el món jueu.
El 1869 la Universitat de Breslau li va concedir el títol de Professor Honorari, i el 1888 va ser nomenat Membre Honorari de la Reial Acadèmia de Ciències Exactes, Físiques i Naturals d'Espanya.

## Referències

* ↑ «Heinrich Graetz | German historian» (en anglès). Encyclopaedia Britannica. [Consulta: 22 gener 2023].
* ↑ «Graetz, Heinrich». A: Shmuel Ettinger and Marcus Pyka (eds). Encyclopaedia Judaica, 2007.
* ↑ Blutinger, Jeffrey Charles. . Writing for the masses: Heinrich Graetz, the popularization of Jewish history, and the reception of National Judaism. University of California, Los Angeles ProQuest Dissertations Publishing,, 2003.
* ↑ Myers, David N. Resisting History: Historicism and Its Discontents in German-Jewish Thought (en anglès). Princeton University Press, 2021-02-09, p. 30-34. ISBN 978-1-4008-3256-9.
* ↑ Meyer, Michael A. «Heinrich Graetz and Heinrich Von Treitschke: A Comparison of Their Historical Images of the Modern Jew». Modern Judaism, 6, 1, 1986, pàg. 1–11. ISSN: 0276-1114.

## Enllaços externs

* Jewish Encyclopedia article sobre Heinrich Graetz
# Colibrí puntablanc occidental

El colibrí puntablanc occidental (Urosticte benjamini) és una espècie d'ocell de la família dels troquílids (Trochilidae) que habita boscos i garrigues dels Andes de l'oest de Colòmbia i oest de l'Equador.